NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1307/2022

**1024a**

# S p o l o č n á s p r á v a

**výborov Národnej rady Slovenskej republiky o výsledku prerokovania návrhu štátneho záverečného účtu Slovenskej republiky za rok 2021 (tlač 1024)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Návrh štátneho záverečného účtu Slovenskej republiky za rok 2021 **(tlač 1024)** a jeho kapitoly pridelil predseda Národnej rady Slovenskej republiky rozhodnutím č. 1071 z 27. mája 2022 Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre verejnú správu a regionálny rozvoj.

Gestorskému výboru výbory NR SR predložili výsledky o prerokovaní návrhu štátneho záverečného účtu Slovenskej republiky za rok 2021 **(tlač 1024)** a jeho kapitol. Výbor Národnej rady Slovenskej republiky pre financie a rozpočet vypracoval na ich základe spoločnú správu výborov Národnej rady Slovenskej republiky.

***Výsledky rokovania výborov:***

1. **K**  **návrhu štátneho záverečného účtu Slovenskej republiky za rok 2021 (tlač 1024)**

V súlade s rozhodnutím predsedu Národnej rady Slovenskej republiky č. 1071 z 27. mája 2022 uvedený návrh prerokoval:

* **Výbor** Národnej rady Slovenskej republiky **pre financie a rozpočet** **(uzn. č. 347 zo dňa 13. júna 2022)**
* **Výbor** Národnej rady Slovenskej republiky **pre verejnú správu a regionálny rozvoj**  **(uzn. č. 155 zo dňa 9. júna 2022)** a

**Uvedené výbory odporučili Národnej rade Slovenskej republiky:**

**A. schváliť**

návrh štátneho záverečného účtu Slovenskej republiky za rok 2021, podľa ktorého

1. hospodárenie verejnej správy za rok 2021 v jednotnej metodike ESA 2010 platnej pre Európsku úniu dosiahlo

aa) schodok vo výške 6,0 mld. eur, čo predstavuje -6,2 % hrubého domáceho produktu vyjadreného v bežných cenách;

ab) konsolidovaný dlh k 31. decembru 2021 sumu 61,3 mld. eur, čo predstavuje 63,1 % hrubého domáceho produktu vyjadreného v bežných cenách;

1. hospodárenie štátneho rozpočtu Slovenskej republiky na hotovostnom princípe dosiahlo príjmy 17,2 mld. eur, výdavky 24,2 mld. eur a schodok 7,0 mld. eur.

**B. vziať na vedomie,**

že schodok štátneho rozpočtu vykázaný v štátnom záverečnom účte Slovenskej republiky za rok 2021 vo výške 7,0 mld. eur bol krytý finančnými prostriedkami získanými z predaja štátnych dlhopisov v hodnote 6,6 mld. eur a prijatými zahraničnými bankovými úvermi v hodnote 0,4 mld. eur.

1. **K návrhom kapitol štátneho záverečného účtu Slovenskej republiky za rok 2021**
   * + 1. V súlade s rozhodnutím predsedu Národnej rady Slovenskej republiky č. 1071 z 27. mája 2022 návrhy záverečných účtov kapitol prerokovali výbory **bez pripomienok :**

**Výbor Národnej rady Slovenskej republiky pre financie a rozpočet**

kapitoly:

*Kancelária Národnej rady Slovenskej republiky*

*Ministerstvo financií Slovenskej republiky*

*Najvyšší kontrolný úrad Slovenskej republiky*

*Všeobecná pokladničná správa*

*Ministerstvo investícií, regionálneho rozvoja a informatizácie Slovenskej republiky*

**Ústavnoprávny výbor Národnej rady Slovenskej republiky**

kapitoly:

*Kancelária prezidenta Slovenskej republiky*

*Kancelária Ústavného súdu Slovenskej republiky*

*Kancelária Najvyššieho súdu Slovenskej republliky*

*Kancelária Súdnej rady Slovenskej republiky*

*Kancelária Najvyššieho správneho súdu Slovenskej republiky*

*Generálna prokuratúra Slovenskej republiky*

*Ministerstvo spravodlivosti Slovenskej republiky*

**Výbor Národnej rady Slovenskej republiky pre hospodárske záležitosti**

kapitoly:

*Ministerstvo hospodárstva Slovenskej republiky*

*Ministerstvo dopravy a výstavby Slovenskej republiky*

*Úrad pre verejné obstarávanie*

*Úrad priemyselného vlastníctva Slovenskej republiky*

*Úrad pre normalizáciu, metrológiu a skúšobníctvo Slovenskej republiky*

*Protimonopolný úrad Slovenskej republiky*

*Úrad jadrového dozoru Slovenskej republiky*

*Úrad pre reguláciu sieťových odvetví*

*Národný jadrový fond na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi*

**Výbor Národnej rady Slovenskej republiky pre pôdohospodárstvo a životné prostredie**

kapitoly:

## *Ministerstvo životného prostredia Slovenskej republiky*

*Úrad geodézie, kartografie a katastra Slovenskej republiky*

*Ministerstvo pôdohospodárstva a rozvoja vidieka Slovenskej republiky*

**Výbor Národnej rady Slovenskej republiky pre verejnú správu a regionálny rozvoj**

kapitoly:

*Úrad vlády Slovenskej republiky*

*Ministerstvo vnútra Slovenskej republiky – verejná správa*

*Štatistický úrad Slovenskej republiky*

**Výbor Národnej rady Slovenskej republiky pre sociálne veci**

kapitola:

*Ministerstvo práce, sociálnych vecí a rodiny Slovenskej republiky*

**Výbor Národnej rady Slovenskej republiky pre obranu a bezpečnosť**

kapitoly:

*Ministerstvo obrany Slovenskej republiky*

*Ministerstvo vnútra Slovenskej republiky – ochrana verejného poriadku a záchran. zložky*

*Správa štátnych hmotných rezerv Slovenskej republiky*

**Výbor Národnej rady Slovenskej republiky pre vzdelávanie, vedu, mládež a šport**

kapitola:

*Ministerstvo školstva, vedy, výskumu a športu Slovenskej republiky*

*Slovenská akadémia vied*

**Výbor Národnej rady Slovenskej republiky pre zdravotníctvo**

kapitola:

*Ministerstvo zdravotníctva Slovenskej republiky*

**Osobitný kontrolný výbor Národnej rady Slovenskej republiky na kontrolu činnosti**

**NBÚ**

kapitola :

*Národný bezpečnostný úrad*

**Osobitný kontrolný výbor Národnej rady Slovenskej republiky na kontrolu činnosti**

**SIS**

kapitola :

*Slovenská informačná služba*

* + - 1. **Výbory,** ktoré o návrhoch**jednotlivých kapitolách nerokovali, nakoľko podľa** § 52 ods. 2 zákona Národnej rady Slovenskej republiky č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov **neboli uznášaniaschopné:**

**Zahraničný výbor Národnej rady Slovenskej republiky**

kapitola:

## *Ministerstvo zahraničných vecí a európskych záležitostí Slovenskej republiky*

**Výbor Národnej rady Slovenskej republiky pre kultúru a média**

kapitola:

*Ministerstvo kultúry Slovenskej republiky*

*Všeobecná pokladničná správa - časť Rada pre vysielanie a retransmisiu*

* + - 1. **Neprijaté platné uznesenie**

* Žiaden výbor
  + - 1. **Výbory, ktoré neprerokovali návrhy jednotlivých kapitol v stanovenom termíne:**
* Žiaden výbor

1. **K schváleniu spoločnej správy**

**Gestorský výbor** podľa § 79 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov uznesením **č. 354 zo dňa 14. júna 2022**.

1. schválil spoločnú správu výborov Národnej rady Slovenskej republiky;
2. navrhol Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**vysloviť súhlas,**

aby predseda Najvyššieho kontrolného úradu SR **Ľubomír Andrassy** uviedol stanovisko Najvyššieho kontrolného úradu SR k návrhu štátneho záverečného účtu Slovenskej republiky za rok 2021 **(tlač 1031)**;

1. určil poslanca **Mariána Viskupiča** za spoločného spravodajcu výborov NR SR a

* poveril ho predniesť spoločnú správu výborov na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní o predmetnom návrhu.

Návrh na uznesenie Národnej rady Slovenskej republiky je prílohou tejto spoločnej správy.

Bratislava 14. júna 2022

**Marián Viskupič, v.r.**

**predseda**

**Výbor NR SR pre financie a rozpočet**

NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1307/2022

**N á v r h**

**U z n e s e n i e**

**Národnej rady Slovenskej republiky**

**z ... júna 2022**

**k** **návrhu štátneho záverečného účtu Slovenskej republiky za rok 2021 (tlač 1024)**

## Národná rada Slovenskej republiky

**A) s c h v a ľ u j e**

návrh štátneho záverečného účtu Slovenskej republiky za rok 2020, podľa ktorého

1. hospodárenie verejnej správy za rok 2021 v jednotnej metodike ESA 2010 platnej pre Európsku úniu dosiahlo

aa) schodok vo výške 6,0 mld. eur, čo predstavuje -6,2 % hrubého domáceho produktu vyjadreného v bežných cenách;

ab) konsolidovaný dlh k 31. decembru 2021 sumu 61,3 mld. eur, čo predstavuje 63,1 % hrubého domáceho produktu vyjadreného v bežných cenách;

1. hospodárenie štátneho rozpočtu Slovenskej republiky na hotovostnom princípe dosiahlo príjmy 17,2 mld. eur, výdavky 24,2 mld. eur a schodok 7,0 mld. eur.

**B) b e r i e n a  v e d o m i e,**

že schodok štátneho rozpočtu vykázaný v štátnom záverečnom účte Slovenskej republiky za rok 2021 vo výške 7,0 mld. eur bol krytý finančnými prostriedkami získanými z predaja štátnych dlhopisov v hodnote 6,6 mld. eur a prijatými zahraničnými bankovými úvermi v hodnote 0,4 mld. eur.